Document ID: /roh_data/filtered/swiss_laws_in_ROH.jsonl.gz/108

370.110

Ordinaziun davart las taxas e las expensas en daners contants en proceduras da dretg public davant la Dretgira superiura (OTDPS)

dals 02-01-2025 (versiun dals 01-01-2025)

Sa basond sin l'art. 51a al. 3 da la Constituziun chantunala1) e sin l'art. 75 al. 4 da la Lescha davart la giurisdicziun administrativa2)

relaschada da la Dretgira superiura ils 2 da schaner 2025

Champ da validitad

Art.  1 1 Questa   ordinaziun   regla   las   taxas   per   l'emissiun   e   per   la   communicaziun   da decisiuns sco er l'indemnisaziun da las expensas en daners contants en proceduras da dretg public davant la Dretgira superiura.

2 Per custs che resultan suenter la terminaziun da la procedura vala l'artitgel 12 da l'Ordinaziun davart ils custs en proceduras administrativas3).

Taxas

Art.  2 1 Las taxas per emetter decisiuns a las persunas ch'èn participadas a las proceduras importan:

a)

b)

18 francs per pagina originala per emissiuns;

1   franc   per   pagina   per   la   consegna   d'ulteriurs   exemplars   necessaris;   per retschavidra   u   retschavider   vegnan   dentant   emess   maximalmain   dus exemplars.

2 La taxa d'emissiun vegn incassada per mintga pagina A4 cumenzada.

3 Las taxas per communicaziuns a las persunas ch'èn participadas a las proceduras importan 18 francs en cas d'ina consegna per posta.

Art.  3 1 Las expensas en daners contants vegnan messas a quint tenor ils custs effectivs.

Expensas en daners contants

1) DG 110.100 2) DG 370.100 3) DG 370.120 * tabellas da las modificaziuns a la fin dal relasch

1

370.110

2 Per fixar ils onuraris d'expertas e d'experts sco er ils onuraris per translaziuns ston vegnir resguardadas la dimensiun e la difficultad da la lavur.

Adattaziun dals custs

Art.  4 1 Sche las emissiuns u las communicaziuns èn extraordinariamain voluminusas, sche las expensas en daners contants èn ordvart grondas u sch'i èn avant maun autras circumstanzas spezialas, pon ils custs vegnir auzads u reducids adequatamain.

Indemnisaziun per dar perditga e per infurmaziuns en scrit

Art.  5 1 Per lur interrogaziun, inclusiv lur custs per vegnir e per turnar, vegnan las perditgas indemnisadas cun 30 francs per ura.

2 Sch'ina perditga fa valair ina perdita da gudogn pli gronda, sto ella cumprovar quai.

L'indemnisaziun importa maximalmain 500 francs per di.

3 Las medemas tariffas valan per infurmaziuns en scrit da persunas privatas.

4 Sin dumonda vegnan pajadas a las perditgas spesas tenor il dretg chantunal da persunal.

2

370.110

Tabella da las modificaziuns - tenor conclus

Conclus 02-01-2025

Entrada en vigur 01-01-2025

Element relasch

Modificaziun emprima versiun

Publicaziun en la CUL 2025-003

3

370.110

Tabella da las modificaziuns - tenor element

Element relasch

Conclus 02-01-2025

Entrada en vigur 01-01-2025

Modificaziun emprima versiun

Publicaziun en la CUL 2025-003

4